Banii Nordis, cheltuiți în cluburi de lux. Ce spune Sorin Grindeanu, surprins alături de Laura Vicol la o petrecere în Poiana Brașov
Ies la iveală noi detalii din ancheta Nordis. Procurorii spun că inculpații ar fi cheltuit banii companiei inclusiv într-un club de lux și le-au trecut drept cheltuieli de protocol. Este același club în care au apărut imagini cu ministrul Transporturilor, Sorin Grindeanu, și Laura Vicol. Contactat de Digi 24, ministrul Grindeanu a declarat că și-a achitat atunci nota de plată din banii lui.